Na temelju odredbe članka 12. i 15. Zakona o turističkim zajednicama i promicanju hrvatskog turizma (»Narodne novine« broj 52/19., 42/20), članka 52. Zakona o turizmu ( „Narodne novine“, broj 156/23) i članka 22. Statuta Turističke zajednice Općine Mošćenička Draga (Službene novine Primorsko-goranske županije, broj 26./20. u daljnjem tekstu Statut) SKUPŠTINA Turističke zajednice Općine Mošćeničke Drage, uz prethodnu suglasnost Ministarstva turizma i sporta, na elektroničkoj sjednici ***izglasanoj 21. ožujka 2025. godine, donijela je ODLUKU o***

**IZMJENAMA I DOPUNAMA STATUTA**

**TURISTIČKE ZAJEDNICE OPĆINE MOŠĆENIČKA DRAGA**

**Članak 1.**

**U članku 2**. umjesto « pod upisnim brojem 8, KLASA: UP/I-334-03/10-02/91, URBROJ: 529-05-11-2, od 31. svibnja 2011. godine., treba stajati „ **pod upisnim brojem** **71** KLASA: UP/I-334-03/10-02/91, URBROJ: 529-05-11-2,“ od 31. svibnja 2011. godine.

**Članak 2.**

**U članku 9.** stavka 1. nakon točke 3.5. Statuta dodaju se nove sljedeće točke:

*4. Praćenje razvoja i održivosti turizma*

4.1. praćenje održivosti razvoja turizma na razini destinacije

4.1.1. izrada izračuna prihvatnog kapaciteta na razini destinacije

4.1.2. prikupljanje, praćenje i analiza podataka iz javno dostupnih izvora i službenih

evidencija javnopravnih tijela o pokazateljima održivosti i drugih podataka

vezanih uz turizam i utjecaj turizma na druge djelatnosti te o

raspoloživoj infrastrukturi, suprastrukturi i socio - demografskim pokazateljima

4.1.3. dostavlja podatke iz točke 4.1.2. ovog članka putem integriranog informacijskog

sustava turizma

4.1.4. prikuplja i čuva podatke koji nisu dostupni putem integriranog informacijskog

sustava turizma

4.1.5. podatke iz točke 4.1.4. ovog članka dostavlja Ministarstvu u elektroničkom obliku

pogodnom za strojno čitanje podataka najkasnije 30 dana prije roka za objavu

vrijednosti pokazatelja

*5. Upravljanje destinacijom*

5.1.1. izrada prijedloga Plana upravljanja destinacijom za jednu ili više lokalnih turističkih

Zajednica,

5.1.2. provođenje Javnog savjetovanje o prijedlogu izrađenog Plana upravljanja

destinacijom te na drugi primjeren način osigurava sudjelovanje lokalnog

stanovništva u postupku donošenja Plana upravljanja destinacijom, sukladno

propisu kojim se uređuje pravo na pristup informacijama, na drugi primjeren način

5.1.3. donošenje odluku o upućivanju prijedloga Plana upravljanja destinacijom na

usvajanje predstavničkom tijelu jedinice lokalne samouprave

5.1.4. usvojeni plan upravljanja destinacijom objavljuje na mrežnim stranicama

turističke zajednice

5.2. integrirano upravljanje destinacijom na temelju Plana upravljanja destinacijom

5.2.1. upravlja destinacijom kroz razvoj turističkih proizvoda, koordinaciju s ostalim

dionicima u osiguravanju infrastrukture, kao i razvoj ljudskih potencijala, uz

prethodnu analizu stanja i potreba destinacije, postojećih elemenata destinacije,

osobito razine digitalizacije, pristupačnosti I održivosti te identificiranje potencijala

na kojima može graditi razvoj

5.2.2. okuplja i koordinira dionike i marketinške potpore, a radi osmišljavanja i

razvoja proizvoda

5.3. provođenje mjera za upravljanje turističkim tokovima u suradnji s drugim dionicima u

sustavu turizma u skladu s Planom upravljanja destinacijom i odlukom nadležnog tijela

koje uključuju:

5.3.1. izradu Plana dolaska posjetitelja na lokaciju s prijedlogom Plana razgleda i

vremena trajanja

5.3.2. izradu Plana rasporeda i dinamike dolazaka autobusa i iskrcaja putnika te dinamike

uplova i opskrbe brodova na kružnom putovanju na frekventnim turističkim

mjestima

5.3.4. provođenje drugih mjera u skladu sa zadaćama turističke zajednice propisanim

odredbama Zakona o turizmu i odredbama Zakona o turističkim zajednicama i

promicanju hrvatskog turizma

5.4. suradnja s jedinicama lokalne i područne (regionalne) samouprave

5.4.1. osigurava podatke za donošenje odluka o upravljanju razvojem održivog

turizma

5.4.2. predlaže mjere za razvoj destinacije

5.4.3. predlaže mjere za smanjenje preopterećenosti komunalne infrastrukture i

turističkih atrakcija

5.4.4. predlaže donošenje odluka na temelju Plana upravljanja destinacijom

5.4.5. predlaže mjere upravljanja turističkim tokovima

5.4.6. pruža drugu stručnu podršku u okviru propisanih zadaća

5.5. suradnja s tijelom državne uprave nadležnim za turizma u razvoju turističke

politike

5.6. podrška drugim tijelima državne uprave u poslovima od značaja za razvoj destinacije

**Članak 3.**

**U članku 15**. Statuta briše se rečenica u stavku 2. i to:

**„ članovi koji sudjeluju u ukupnom prihodu Zajednice s preko 40,01% imaju pet predstavnika“**

**Članak 4.**

**U članku 22.** Statuta nakon točke 15. dodaje se točka 16. koja glasi:

„ 16. Donosi odluku o upućivanju prijedloga Plana upravljanja destinacijom na usvajanje predstavničkom tijelu jedinice lokalne samouprave za čije područje se plan donosi“

Dosadašnja točka 16. postaje točka 17.

**Članak 5.**

U **članku 30. Statuta,** iza alineje 8. dodaje se nova alineja 9. koja glasi:

„ – sudjeluje u radu regionalne kordinacije predsjednika turističkih zajednica. “

Dosadašnja alineja 9. postaje alineja 10.

**Članak 6.**

Ostale odredbe Statuta ostaju neizmijenjene.

**Članak 7.**

Ove Izmjene i dopune Statuta Turističke zajednice Općine Mošćenička Draga stupaju na snagu osam dana od dana objave u Službenim novinama Općine Mošćenička Draga.

Predsjednik:

**Rikardo Staraj**

Klasa: 03-100/2025.

Ur.broj: 21-03-2025./100

*Mošćenička Draga, 21. ožujaka 2025.*